Sara Bachmann - Alemannische Wikipedia

# Sara Bachmann

### Us der alemannische Wikipedia, der freie Dialäkt-Enzyklopedy

D’ Sara Bachmann (* 1979), isch en Moderatorin und Videojournalischtin bi de Sändig "Aktuell" vo de beide Sänder Tele Tell (Innerschwiiz) und Tele M1 (Mittelland). Usserdäm isch si d'Hauptperson vo de innovative Sändig "Sara macht's".

## [ändere] Verdienscht

Sie isch bi Tele Tell Videojournalischtin und Moderatorin vo de Sändig "Aktuell", näbe de Maureen Bailo, de Christine Zehnder und früher au näbe de Silvi Herzog gsi.

Zu de schpektakulärere Reportage ghört sicherlich de Fall "Alti Brauerei Schwyz": De Umwältaktivischt, Sälbschtdarschteller und Eigeverleger Urs Beeler (Hrsg. "Mythen-Post"), het sich i sim Büro i de alte Brauerei verschanzt und mit äm Freitod droht, falls me ihm d'Brauerei nid überlah würd, oder ihm nid wenigschtens en anehmbars anders Domizil aabüte würd. De Brauerei het nämlich d'Verschteigerig droht, und de MCS-allergischi Beeler isch uf allergiefreii Behuusige aagwise gsi. Er het mit de Sara Bachmann Kontakt uufgno, und die het sich dänn mit ihrere Kollegin, de Sue Bonnaire, drüber abgschproche. De Biitrag isch am 25. August 2004 im "Aktuell" cho.

Wil si en Promi isch, wo sich nid für de universitäti Wäg entschide het, sondern en Bruefslehr gmacht het, isch d'Bachmann Repräsentantin vom Aargauer Projekt "Vitamin L - Ausbildungspower" gworde (näbet em Rocco Cipriano, de Christine Zehnder, em "Mister Schweiz 2004" und anderne) Ds Projekt söll d'Bruefslehr schterke, d'Schaffig vo Lehrschtelle fördere und ufzeige, dass au en Lehr zum Erfolg füehre cha. Die Bruefslehr isch i de Schwiiz zwar rächt aagseh, doch es herrscht Lehrschtellemangel.

D'Sara Bachmann sälber het ihri drüjährigi Lehr als KV-Aagschtellti i de Luzärner Kantonalbank gmacht (Hauptsitz LU) und denah no eineinhalb Jahr als Bankangschtellti gschaffet.

I ihrere eigne Sändig "Sara macht’s", eme sehr innovative Format, gahts einersiits drum, dass sie vor de Kamera luuter meh oder weniger uusgefallni Sache macht (Duett mit em Chünig vo Meiorca, em Jürgen Drews; Bodypainting; Fallschirmspringe), anderersiits wird mit eme Gascht diskutiert.

## [ändere] Verlinkige

- S Profiil zur Sara Bachmann
- De Sara Bachmann ihres eigne Format, äs wird usgschtrahlt uf Tele M1
- Ihre Iisatz für Lehrschtelle bim Aargauer „Projekt Vitamin L“
- Färnsehe Tele Tell (Region Innerschwiiz)
- Färnsehe Tele M1(Region Mittelland)

Persoonedaate
NAME: | Bachmann, Sara
ALTERNATIVNAMEN: | Sara Bachmann
KURZBESCHREIBUNG: | Moderatorin Lokalfernsehen mit eigener Sendung
GEBURTSDATUM: | 1979
GEBURTSORT: |
STERBEDATUM: |
STERBEORT: |

Vun "http://als.wikipedia.org../../../s/a/r/Sara_Bachmann_9424.html"

Kategori: Person

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech